ai4bharat/Pralekha huggingface dataset:
பாதுகாப்பு அமைச்சகம்
14-வது இந்திய –ஆஸ்திரேலிய கடற்படைகளின்  அதிகாரிகள் நிலையிலான பேச்சுவார்த்தை, 11-13 ஏப்ரல் 2022
14-வது இந்தியா - ஆஸ்திரேலியா கடற்படை அதிகாரிகள் நிலையிலான பேச்சுவார்த்தை, இம்மாதம் 11-ம் தேதி முதல் 13-ம் தேதி வரை புது தில்லியில் நடைபெற்றது. இந்த பேச்சுவார்த்தைக்கு ஆஸ்திரேலியா கடற்படைத் துணைத் தளபதி, ரியர் அட்மிரல் கிறிஸ்டோபர் ஸ்மித், இந்தியக் கடற்படையின் துணைத் தளபதி ரியர் அட்மிரல் J சிங், , ஆகியோர் தலைமை தாங்கினர்.
ஆஸ்திரேலிய அரசின் ஹைட்ரோகிராஃபர் கமோடர் Stewart Dunne –ம் இக்கூட்டத்தில் கலந்து கொண்டார். இந்நிகழ்ச்சியில் இந்திய கடற்படை மற்றும் ஆஸ்திரேலிய கடற்படைகளின் கடல்சார் நடவடிக்கைகள் உள்ளிட்ட பல்வேறு முக்கிய அம்சங்கள் விவாதிக்கப்பட்டன.
14-வது இந்திய - ஆஸ்திரேலியா கடற்படை அதிகாரிகள் நிலையிலான பேச்சு வார்த்தையின் முடிவில், ஆஸ்திரேலியா கடற்படை ரியர் அட்மிரல் கிறிஸ்டோபர் ஸ்மித் இன்று புதுதில்லியில், இந்திய கடற்படைத் துணைத் தளபதி ரியர் அட்மிரல் சஞ்சய் மஹிந்த்ருவுடன் உரையாடினார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1816387
ஜல்சக்தி அமைச்சகம்
லடாக்கில் குடிநீர் திட்ட பணிகள்: ஜல் சக்தி அமைச்சகம் ஆய்வு
மாநிலங்கள் மற்றும் யூனியன் பிரதேசங்களில், கிராமங்களில் உள்ள வீடுகளுக்கு குடிநீர் குழாய் இணைப்பு வழங்கும், ஜல் ஜீவன் திட்ட பணிகளில் ஏற்பட்டுள்ள முன்னேற்றம் குறித்து, ஜல் சக்தி அமைச்சகம் காணொலி காட்சி மூலம் தொடர்ந்து ஆய்வு செய்து வருகிறது. இந்நிலையில் லடாக் பகுதியில், ஜல் ஜீவன் திட்ட பணிகள் குறித்து மறு ஆய்வு செய்யப்பட்டது.
லடாக்கில் 191 கிராம பஞ்சாயத்துகளில், உள்ள 288 கிராமங்களில் 1,421 குடியிருப்புகள் உள்ளன. இங்கு சுமார் 44,082 கிராம வீடுகள் உள்ளன. இந்த வீடுகளுக்கு 2022ம் ஆண்டுக்குள், 100 சதவீத குடிநீர் குழாய் இணைப்பு வழங்க, அரசு திட்டமிட்டுள்ளது. இதற்கு லடாக் யூனியன் பிரதேசம், தற்போதுள்ள குடிநீர் விநியோக கட்டமைப்பை லடாக் யூனியன் பிரதேசம் பயன்படுத்த வேண்டியுள்ளது. லடாக்கில் 254 கிராமங்களில் குடிநீர் விநியோக முறை உள்ளது. இவற்றை அதிகரித்து மீதமுள்ள வீடுகளுக்கும், குடிநீர் குழாய் இணைப்பை வழங்க லடாக் அரசு பணியாற்றி வருகிறது.
லடாக்கில் ஜல் ஜீவன் திட்டத்தை அமல்படுத்த ரூ.352.09 கோடி 2020-21ம் நிதியாண்டில் ஒதுக்கீடு செய்யப்பட்டது குறிப்பிடத்தக்கது.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:
https://pib.gov.in/PressReleasePage.aspx?PRID=1667834
பெட்ரோலியம் மற்றம் இயற்கை எரிவாயு அமைச்சகம்
தூய்மையான எரிசக்தி தொடர்பான புதிய மாற்றத்திற்கு வழிகாட்டுமாறு தொழில்துறை தலைவர்களுக்கு பெட்ரோலிய அமைச்சர் திரு தர்மேந்திர பிரதான் அறைகூவல்
உள்நாட்டு தேவைகளை பூர்த்தி செய்வதோடு நின்று விடாமல் சர்வதேச எதிர்ப்பார்ப்புகளையும் நிறைவு செய்து தற்சார்பு இந்தியா லட்சியத்தை எட்டுவதற்கு இந்திய எண்ணெய் மற்றும் எரிவாயு துறை முக்கிய பங்காற்றும் என்று மத்திய பெட்ரோலியம், இயற்கை எரிவாயு மற்றும் எஃகுத்துறை அமைச்சர் திரு தர்மேந்திர பிரதான் இன்று கூறினார்.
ஃபிபி விருதுகள் 2020 விழாவில் பேசிய அவர், நமது மக்களின் எரிசக்தி பாதுகாப்பை நாம் உறுதி செய்து, குறைந்த விலையில், அனைவருக்கும் கிடைக்கக்கூடிய, தூய்மையான, திறன்வாய்ந்த மற்றும் நீடித்த எரிசக்தியை வழங்க வேண்டும். தூய்மையான எரிசக்தி துறையாக பெட்ரோலிய துறை மாறுவதை நோக்கி நாம் முன்னேற வேண்டும் என்றும் அவர் கூறினார்.
கொவிட்-19-இன் போது, நாடு பெருந்தொற்றை சிறப்பாக எதிர்கொள்வதற்கு எண்ணெய் நிறுவனங்கள் பெரிதும் உதவின. நாட்டின் எந்த பகுதியிலும் எரிபொருள் தட்டுப்பாடு ஏற்படவில்லை. உஜ்வாலா பயனாளிகளுக்கும் 14 கோடிக்கும் அதிகமான எரிவாயு உருளைகள் வழங்கப்பட்டதன் மூலம் ஏழைகளுக்கு மிகவும் தேவையான உதவிகள் கிடைத்தது.
“டிஜிட்டல் மயமாக்கல், எரிவாயு-சார்ந்த பொருளாதாரம், புதிய மற்றும் மாற்று எரிசக்தி போன்றவற்றில் நாம் கவனம் செலுத்தி வருகிறோம். பிரதமரின் உஜ்வால் திட்டம், எரிவாயு-சார்ந்த பொருளாதாரத்தை நோக்கி முன்னேறுதல் மற்றும் பிஎஸ்-6-இன் அறிமுகம் ஆகியவை உலகெங்கிலும் இருந்து பாராட்டை பெற்றுத்தந்துள்ளன.”
எத்தனால் கலந்த பெட்ரோல் எட்டு சதவீதத்துக்கும் அதிகமான அளவை எட்டியுள்ளதாக அமைச்சர் தெரிவித்தார். “2024-25-க்குள் 20 சதவீத எத்தனால் கலப்புக்கு இலக்கு நிர்ணயித்துள்ளோம். இதன் மூலம், எத்தனால் கலப்பை அதிகளவில் செய்யும் நாடாக இந்தியா மாறும்,” என்றும் அவர் கூறினார்.
-----
(Visitor Counter : 137
ஆயுஷ்
கல்வி பாடத்திட்டத்தில் ஆயுஷ்
ஆயுர்வேதம் மற்றும் யோகா அடிப்படையிலான பாடத்திட்டத்தை பள்ளி கல்வியில் சேர்க்க திட்டமிடப்பட்டுள்ளதாக மத்திய ஆயுஷ் அமைச்சர் திரு.சர்பானந்த சோனோவால் கூறியுள்ளார். மாநிலங்களவையில் எழுத்து மூலம் அளித்த பதிலில், மழலையர் வகுப்புகள் உள்பட 12-ம் வகுப்பு வரையிலான பள்ளிக்கல்வியில் இந்த பாடத்திட்டத்தை சேர்க்கும் வரைவு பள்ளிக்கல்வி மற்றும் எழுத்தறிவுத் துறைக்கு அனுப்பப்பட்டுள்ளதாகத் தெரிவித்துள்ளார்.
உயர்கல்வித்துறை அமைத்துள்ள தேசிய கல்விக் கொள்கை செயல்பாட்டுக் குழுவில் ஆயுஷ் அமைச்சகத்தின் நிபுணர்களும் உள்ளனர். கடந்த ஜூலை மாதம் 19-ந் தேதி நடைபெற்ற செயல்பாட்டுக்குழுவின் கூட்டத்தில் புதிய கல்விக் கொள்கையை செயல்படுத்துவது தொடர்பான ஆயுஷ் அமைச்சகத்தின் நடவடிக்கை அறிக்கை பகிர்ந்து கொள்ளப்பட்டது.
நிகர்நிலை பல்கலைக்கழக அந்தஸ்தில் உள்ள தேசிய ஆயுர்வேத நிறுவனம் இதற்கான பாடத்திட்டத்தை வகுத்துள்ளது.
16 வயதிற்குட்பட்ட குழந்தைகளுக்கு நோய் எதிர்ப்பு சக்தியை ஊக்குவிக்கும் வகையில் அகில இந்திய ஆயுர்வேத நிறுவனம் பாலரக்ஷா கிட் என்பதை உருவாக்கியுள்ளது. இது ஆயுஷ் அமைச்சகத்தின் கடும் விதிமுறைகளின் கீழ் உருவாக்கப்பட்டுள்ளது. பொதுவான தொற்றுகளிலிருந்து குழந்தைகளை இது காக்கும். இந்த தொகுப்பில் மருத்துவ குணம் கொண்ட திரவ மருந்துகள் உள்ளிட்டவை இடம் பெற்றிருக்கும். மத்திய அரசின் இந்தியன் மெடிசின்ஸ் பார்மசுட்டிகள் கார்ப்பரேஷன் நிறுவனம் இதனைத் தயாரிக்கிறது.
மேலும் விவரங்களுக்கு ஆங்கில செய்திக்குறிப்பை பார்க்கவும்: https://pib.gov.in/PressReleasePage.aspx?PRID=1776438
https://pib.gov.in/PressReleasePage.aspx?PRID=1776436
https://pib.gov.in/PressReleasePage.aspx?PRID=1776437
குறு சிறு மற்றும் நடுத்தர தொழில் துறை அமைச்சகம்
சூரியசக்தி ராட்டை இயக்கம் விரைவில் 50 தொகுப்புகளில் தொடங்கப்டும் : திரு. கிரிராஜ் சிங்
மத்திய குறு, சிறு, நடுத்தர தொழில்கள் அமைச்சகத்தின் சூரியசக்தி ராட்டை இயக்கத்தை குடியரசுத் தலைவர் திரு. ராம் நாத் கோவிந்த், 2018 ஜூன் 27ம் தேதி புதுதில்லியில் தொடங்கி வைக்கிறார். இந்த இயக்கம் 50 தொகுப்புகளில் செயல்படுத்தப்படும். ஒவ்வொரு தொகுப்பிலும், 400 முதல் 2000 வரை கைவினைஞர்கள் பணியமர்த்தப்படுவார்கள். இந்த இயக்கத்திற்கு மத்திய அரசு ஒப்புதல் அளித்துள்ளது. கைவினைஞர்களுக்கு மத்திய அரசு ரூ.550 கோடி மானியத் தொகையை வழங்கும். புதுதில்லியில் இன்று  செய்தியாளர்கள் கூட்டத்தில் குறு, சிறு, நடுத்தர தொழில்கள் துறை அமைச்சர் திரு. கிரிராஜ் சிங், இதனைத் தெரிவித்தார். அச்சமயம், அவர் தமது அமைச்சகத்திற்கான 4 ஆண்டுகள் சாதனை சிறு நூலையும் வெளியிட்டார்.
வடகிழக்கு பகுதி உள்ளிட்ட நாட்டின் அனைத்துப் பகுதிகளிலும் 15 புதிய அதிநவீன தொழில்நுட்ப மையங்கள் உருவாக்கப்படும் என்று அமைச்சர் கூறினார். இவற்றில் 10 மையங்கள் 2019 மார்ச் மாதம் செயல்படத் தொடங்கும் என்றும் அவர் தெரிவித்தார்.
==========
(Visitor Counter : 114
ஜல்சக்தி அமைச்சகம்
தேசிய தண்ணீர் கொள்கை, வெள்ளத்தால் ஏற்பட்ட இழப்புகள் மற்றும் பிகாரில் அணை கட்டுமானம் தொடர்பான அறிவிப்புகள்
நாடாளுமன்றத்தின் மக்களவையில் பல்வேறு உறுப்பினர்கள் எழுப்பிய கேள்விகளுக்கு எழுத்து மூலம் பதில் அளித்த மத்திய ஜல் சக்தி மற்றும் சமுக நீதி மற்றும் அதிகாரமளித்தல் இணை அமைச்சர் திரு ரத்தன் லால் கட்டாரியா, கீழ்க்கண்ட தகவல்களை அளித்தார்.
தண்ணீர் துறையின் தற்போதைய சவால்களை எதிர்கொள்வதற்காக, தேசிய கல்வி கொள்கையை திருத்த முடிவெடுக்கப்பட்டு, இதற்கான குழு ஒன்று 2019 நவம்பர் 5 அன்று அமைக்கப்பட்டது. கொவிட்-19 பெருந்தொற்றின் காரணமாக, இக்குழுவுக்கு அளிக்கப்பட்ட ஆறு மாத காலக்கெடு தற்போது 2020 அக்டோபர் 31 வரை நீட்டிக்கப்பட்டுள்ளது.
கிட்டத்தட்ட ஒவ்வொரு வருடமும் வெள்ளத்தின் பாதிப்புகளை நாடு கண்டு வருகிறது. இவற்றைத் தடுப்பதற்காக பல்வேறு நடவடிக்கைகளை அரசு எடுத்து வருகிறது. மாநில அரசுகளுக்கு முக்கிய விஷயங்களில் தொழில்நுட்ப மற்றும் நிதி உதவிகள் அளிக்கப்படுகின்றன.
மத்திய நீர் ஆணையம் அளித்த தகவலின் படி, மிதிலைப் பகுதி மற்றும் தர்பங்கா மாவட்டத்தில் அணை கட்டுமானம் உட்பட எந்தவொரு பெரிய அல்லது மத்திய தர நீர்ப்பாசன திட்டத்துக்கும் மாநில அரசிடம் இருந்து கருத்துரு கடந்த ஐந்து வருடங்களில் பெறப்படவில்லை.
ஆனால், 2020 ஜூன் 12 அன்று தாக்மாரா ஹைட்ரோ எலெக்ட்ரிக் திட்டத்துக்கு மத்திய மின்சார ஆணையத்திடம் இருந்து கருத்துரு வரப்பெற்றது. இதை 2020 ஜூன் 24 அன்று மத்திய நீர் ஆணையம் ஏற்றுக் கொண்டது.
(Visitor Counter : 74
தகவல் மற்றும் ஒலிபரப்பு அமைச்சகம்
51-வது இந்திய சர்வதேச திரைப்பட விழா: இந்திய பனோரமாவை சேர்ந்த திரைப்பட இயக்குநர்களின் ஊடக சந்திப்பு
தனது மகளின் நிர்வாண காணொலியை அவளது மடிக்கணினியில் தற்செயலாக பார்க்கும் தாய் - சரண் வேணுகோபாலின் ஒரு பாத்திர சுவப்னம் போலே .
விபத்தில் நினைவுகளை இழந்த நபர் சைக்கோ ஒருவருடன் ஒரு வீட்டில் சிக்கிக் கொள்கிறார் - கிரண் கொண்டமடுகுலாவின் கதம் .
அறிமுக இயக்குநர் திரு சரண் வேணுகோபால், நடிகர்/தயாரிப்பாளர் திரு பார்கவா போலுதாசு ஆகியோர் பனாஜியில் நடைபெறும் 51-வது இந்திய சர்வதேச திரைப்பட விழாவில் பத்திரிகையாளர் சந்திப்பில் இன்று பேசினர். அவர்களின் திரைப்படங்கள் இந்த வருட இந்திய பனோரமாவில் தேர்ந்தெடுக்கப்பட்டுள்ளன.
தனது 37-நிமிட படமான ஒரு பாத்திர சுவப்னம் குறித்துப் பேசிய திரு சரண் வேணுகோபால், “ஒருவரது தனிப்பட்ட எல்லைகள் எங்கு முடிவடைகின்றன என்று வரையறுப்பது மிகவும் கடினம். இது குறித்து இந்தத் திரைப்படம் பேசுகிறது,” என்றார். “நடுராத்திரி கனவு போல” என்பது இத்திரைப்பட தலைப்பின் மொழிபெயர்ப்பாகும்.
தெலுங்கு திரைப்படமான ‘கதம்’-மில் நடித்துள்ள அதன் தயாரிப்பாளரான திரு பார்கவா போலுதாசு, இந்தியன் பனோரமாவில் தேர்ந்தெடுக்கப்பட்டுள்ள தனது திரைப்படம் தொடர்பான தனது அனுபவங்களைப் பகிர்ந்து கொண்டார்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:
https://pib.gov.in/PressReleseDetail.aspx?PRID=1689690
பெண்கள் மற்றும் குழந்தை நலன் அமைச்சகம்
அங்கன்வாடி மற்றும் ஆஷா பணியாளர்கள் நலன்
கொவிட்-19க்கு எதிராகப் போராடும் சுகாதாரப் பணியாளர்களுக்காக பிரதமரின் கரீப் கல்யாண் தொகுப்பு காப்பீட்டுத்திட்டம் தொடங்கப்பட்டு, விரிவான தனிநபர் விபத்துக் காப்பீடாக ரூ.50 லட்சத்திலிருந்து 22.12 லட்சம் வரை வழங்கப்படுவதுடன், இந்தத் திட்டம் ஆஷா மற்றும் அங்கன்வாடி பணியாளர்களுக்கும் நீட்டிக்கப்பட்டிருப்பதாக மத்திய மகளிர் மற்றும் குழந்தைகள் மேம்பாட்டுத்துறை அமைச்சர் திருமதி ஸ்மிருதி இரானி தெரிவித்துள்ளார்.
மாநிலங்களவையில் கேள்வி ஒன்றுக்கு எழுத்து மூலம் அளித்த பதிலில் இதனைத் தெரிவித்துள்ள அவர், கொவிட் -19 தொற்றால் பாதிக்கப்பட்ட நோயாளிகளுடன் நேரடி தொடர்பில் உள்ள மற்றும் அவர்களை கவனித்துக் கொள்வதால், தொற்றுப் பாதிப்பு அபாயம் உள்ள ஆஷா மற்றும் அங்கன்வாடி பணியாளர்களுக்கு, இத்திட்டம் விரிவுப்படுத்தப்பட்டுள்ளதாகவும், கூறியுள்ளார்.
இதுபோன்ற பணியாளர்களுக்கு முகக்கவசங்கள், கையுறைகள், சோப், மற்றும் கிருமி நாசினி போன்ற உபகரணங்கள் வழங்கப்படுவதை உறுதி செய்யுமாறு மாநிலம் மற்றும் யூனியன் பிரதேச அரசுகளை கேட்டுக் கொண்டிருப்பதாக அமைச்சர் திருமதி ஸ்மிருதி இரானி தெரிவித்துள்ளார்.
இது தவிர தேசிய சுகாதார இயக்கத்தில் பணியாற்றும் ஆஷா பணியாளர்களுக்கும், பள்ளிக்கூடங்களில் சூடான உணவுகளை தயாரிக்கும் மற்றும் பரிமாறும் சமையலர் மற்றும் உதவியாளர்களுக்கு பிரதமரின் ஊட்டச்சத்துத் திட்டத்தின் கீழ் பல்வேறு உதவிகள் வழங்கப்படுவதாகவும் அமைச்சர் தெரிவித்துள்ளார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1811396
தொழிலாளர் மற்றும் வேலைவாய்ப்பு அமைச்சகம்
நகர்ப்புற வேலைவாய்ப்பு அதிகரிப்பு
அகில இந்திய அளவில் காலாண்டுக்கு ஒருமுறை வேலைவாய்ப்பு ஆய்வை 2021 ஆம் ஆண்டு ஏப்ரல் மாதம் முதல் மத்திய அரசு மேற்கொண்டு வருகிறது. அதன்படி 2021 ஜூலை முதல் செப்டம்பர் வரையிலான இரண்டாவது காலாண்டு காலத்தில் பொருளாதாரத்தின் 9 தேர்வு செய்யப்பட்ட துறைகளில் வேலைவாய்ப்பு 3.10 கோடியாக அதிகரித்துள்ளது. இது முதல் காலாண்டில் 3.08 கோடியாக இருந்தது. 2013-14 ஆம் ஆண்டில் 6-வது பொருளாதார கணக்கெடுப்பின்படி இத்துறைகளில் மொத்தம் 2.37 கோடியாக வேலைவாய்ப்பு இருந்தது குறிப்பிடத்தக்கது. 9 துறைகளில் உற்பத்தித் துறையில் 39 சதவீதமும், கல்வித்துறையில் 22 சதவீதமும், சுகாதாரம், ஐடி துறைகளில் தலா 10 சதவீதமும், வர்த்தகம் மற்றும் போக்குவரத்து துறைகள் முறையே 5.3 சதவீதம் மற்றும் 4.6 சதவீதமாக உள்ளது.
மத்திய தொழிலாளர் மற்றும் வேலைவாய்ப்புத்துறை இணையமைச்சர் திரு.ராமேஸ்வர் தெலி மாநிலங்களவையில் இத்தகவலை தெரிவித்தார்.
பாதுகாப்பு அமைச்சகம்
திரங்கா மலைச்சரிவு மீட்பு குழுவினருடன் புதுதில்லியில் பாதுகாப்பு அமைச்சர் திரு ராஜ்நாத் சிங் கலந்துரையாடினார்
திரங்கா மலைச்சரிவு மீட்பு குழுவினருடன் புதுதில்லியில் பாதுகாப்பு அமைச்சர் திரு ராஜ்நாத் சிங் 2022, ஏப்ரல் 26 அன்று கலந்துரையாடினார். திரு ஹேமந்த் சச்தேவால் அமைக்கப்பட்ட லாபநோக்கமில்லாத இந்த அமைப்பு 2016-ல் இருந்து இந்திய ராணுவத்துடன் இணைக்கப்பட்டுள்ளது. பனிக்காலத்தில் பனிப்பொழிகின்ற சிக்கலான பகுதிகளில் பனிப்பாறை சரிவிலிருந்து மீட்கும் பணிகளில் ஊக்கப்படுத்தப்பட்ட தகுதியான பல்வேறு அணிகளை மீட்பு பணிகளில் இந்த அமைப்பு ஈடுபடுத்துகிறது.
திரங்கா மலைச்சரிவு மீட்பு குழுவினரின் செயல்பாடுகள் பற்றி திரு ராஜ்நாத் சிங்கிடம் எடுத்துரைக்கப்பட்டது. பனிப்பாறை சரிவுகள் பற்றி விழிப்புணர்வை ஏற்படுத்துவதுடன், பயிற்சி அளிப்பது தவிர, பனிப்பாறை சரிவு போன்ற அச்சுறுத்தல்களில் இருந்து ராணுவ வீரர்களின் உயிரை பாதுகாத்ததற்காக இந்த அணியினரை அமைச்சர் பாராட்டினார்.இந்த அணி மீட்புப் பணியில் ஈடுபடுத்தப்படுவதால் ராணுவ வீரர்கள் உயிரிழப்பு தவிர்க்கப்பட்டுள்ளது என்பதற்காக அவர் பாராட்டு தெரிவித்தார்.
ராணுவ துணைத்தளபதி லெப்டினென்ட் ஜென்ரல் மனோஜ்பாண்டே, ராணுவ செயல்பாடுகளின் தலைமை இயக்குனர் லெப்டினென்ட் ஜென்ரல் பி எஸ் ராஜூ மற்றும் மூத்த ராணுவ அதிகாரிகள் உடனிருந்தனர்.
மேலும் விவரங்களுக்கு இதன் ஆங்கிலச் செய்திக் குறிப்பை காணவும் https://pib.gov.in/PressReleasePage.aspx?PRID=1820095
இளைஞர் நலன் மற்றும் விளையாட்டு அமைச்சகம்
உள்நாட்டு விளையாட்டுகள் ஊக்குவிப்பு
மத்திய இளைஞர் நலன் மற்றும் விளையாட்டுத்துறை  அமைச்சர் திரு. விஜய் கோயல் இன்று மக்களவையில், ‘உள்நாட்டு விளையாட்டுகளான கபடி, கோகோ, பால் பேட்மின்டன், மல்லகம்ப், அட்ய பட்யா, ஸ்குயாய், களரிபயிற்று போன்ற உள்நாட்டு விளையாட்டுகளுக்கு தேசிய விளையாட்டு கூட்டமைப்பு உதவித் திட்டம் மூலம் ஆதரவளிப்பதாக தெரிவித்தார். மேலும், ‘கெலோ இந்தியா’ திட்டத்தின் கீழ், உள்நாட்டு விளையாட்டுகளின் தேவைக்கேற்ப நிதி உதவி வழங்கப்பட்டு, அவற்றை பாதுகாக்கவும், மேம்படுத்தவும் நடவடிக்கை எடுக்கப்படுவதாக தெரிவித்தார். இந்தத் திட்டத்தின் மூலம் விளையாட்டுப் போட்டிகள் இரண்டு வயதுக் குழுக்களுக்கு இடையே நடத்தப்படுகிறது.
- 14 வயதுக்குட்பட்டவர்கள்
- 17 வயதுக்கு உட்பட்டவர்
என்ற வகையில் இந்தியா முழுவதும் அதிகபட்ச ஆண், பெண் பங்களிப்புடன் விளையாட்டுகள் நடத்தப்படுகின்றன. இதில் பிராந்திய விளையாட்டு/உள்நாட்டு விளையாட்டு/உள்ளூர் பிரபல விளையாட்டு போன்றவற்றை தேர்ந்தெடுத்து நடத்துவதற்கு மாநிலங்களுக்கு இந்தத் திட்டம் அதிகாரமளிக்கிறது.
அவர் எழுத்துப்பூர்வமாக அளித்த பதிலில், ‘இந்திய விளையாட்டு மேம்பாட்டு ஆணையத்தின்  திட்டமான தேசிய விளையாட்டுத் திறன் போட்டி  மூலம் உள்நாட்டு விளையாட்டு மற்றும் தற்காப்பு கலைகளுக்கு  மறுமலர்ச்சி ஏற்படுத்தவும், விளையாட்டுகளை பிரபலப்படுத்துவதற்கும் நடவடிக்கைகள் எடுக்கப்படுகின்றன. இதற்காக 10 பள்ளிகளை தத்தெடுத்திருக்கும் எஸ்.ஏ.ஐ., அங்கு 159 பயிற்சியாளர்களுக்கு  தேவையான பயிற்சி அளிப்பதுடன், இந்தத் திட்டத்தின்படி மாதம் தலா ரூ.3,000 வீதம் 10 மாதங்களுக்கு உதவித்தொகை வழங்குகிறது. மேலும் விளையாட்டு சாதனம் வாங்குவதற்கு 1,500 ரூபாயும், ஒவ்வொரு நபருக்கும் ரூ.150/- வீதம் தனிநபர் காப்பீடும் செய்யப்படுகிறது.
ஆண்டுதோறும் பள்ளிக்கு ரூ.20 ஆயிரத்துக்கு விளையாட்டு சாதனங்கள் வாங்குவதற்கும், போட்டிகள் வைத்து திறமைசாலிகளைக் கண்டறிவதற்கு ரூ.25 ஆயிரமும் வழங்கப்படுகிறது. ஐ.ஜி.எம்.ஏ. திட்டத்தில் வில்வித்தை, கட்கா, கபடி, களறிபயிற்று, முட்னா, தாங்க்-டா, சிலம்பம், கோம்லாய்னா மற்றும் மல்லகம்ப் போன்ற விளையாட்டுகள் இடம்பெறுகின்றன.
பிரதமர் அலுவலகம்
வெண்கலப் பதக்கம் வென்ற டேபிள் டென்னிஸ் வீரர் சத்தியன் ஞானசேகரனின் உறுதி மற்றும் அர்ப்பணிப்பு உணர்வுக்கு பிரதமர் பாராட்டு
பர்மிங்காம் காமன்வெல்த் போட்டியில் ஆடவர் ஒற்றையர் டேபிள் டென்னிஸ் ஆட்டத்தில் வெண்கலப் பதக்கம் வென்ற சத்தியன் ஞானசேகரனின் உறுதியையும் அர்ப்பணிப்பையும் பிரதமர் திரு நரேந்திர மோடி பாராட்டியுள்ளார்.
பிரதமர் வெளியிட்டுள்ள டுவிட்டர் பதிவில் கூறியிருப்பதாவது;
"காமன்வெல்த் போட்டி முழுவதும் அற்புதமான செயல்திறனைக் காட்டினார் @sathiyantt. டேபிள் டென்னிஸில் வெண்கலப் பதக்கம் வென்றதற்காக அவரை வாழ்த்துகிறேன். அவரது விடாமுயற்சி மற்றும் அர்ப்பணிப்புக்காக அவர் பாராட்டப்படுகிறார். வரவிருக்கும் போட்டிகளிலும் அவர் சிறந்து விளங்குவார் என்று நான் நம்புகிறேன். #Cheer4India"
உள்துறை அமைச்சகம்
காஷ்மீரில் பயங்கரவாதம், இடதுசாரி தீவிரவாதம் மற்றும் வடகிழக்கில் போதைப் பொருட்கள் மற்றும் ஆயுதம் தாங்கிய குழுக்கள் ஆகிய மூன்று சிக்கல்களுக்கு நிரந்தர தீர்வு காண்பதில் திரு மோடி அரசு பெரிய வெற்றியை அடைந்துள்ளது: மத்திய உள்துறை அமைச்சர் திரு அமித் ஷா
மத்தியப் பிரதேச மாநிலம் போபாலில் இன்று நடைபெற்ற 48-வது அனைத்திந்திய காவல்துறை அறிவியல் மாநாட்டில் மத்திய உள்துறை மற்றும் கூட்டுறவு அமைச்சர் திரு அமித் ஷா உரையாற்றினார்.
காஷ்மீரில் பயங்கரவாதம், இடதுசாரி தீவிரவாதம் மற்றும் வடகிழக்கில் போதைப் பொருட்கள் மற்றும் ஆயுதம் தாங்கிய குழுக்கள் ஆகிய மூன்று சிக்கல்களுக்கு நிரந்தர தீர்வு காண்பதில் திரு மோடி அரசு பெரிய வெற்றியை அடைந்துள்ளது என்று அவர் கூறினார்.
பல ஆயுதக் குழுக்கள் ஆயுதங்களைக் கீழே போட்டுவிட்டு பிரதான நீரோட்டத்தில் இணைந்துள்ளன என்று கூறிய அமைச்சர், அரசியல் சட்டப்பிரிவு 370 ரத்து செய்யப்பட்ட பிறகு, காஷ்மீரில் உற்சாகம் மற்றும் வளர்ச்சியின் புதிய சகாப்தம் தொடங்கியுள்ளது என்று தெரிவித்தார்.
சிக்கலைப் பற்றிய பகுப்பாய்வு மற்றும் புரிதல், தீர்வுகள் குறித்த முழுமையான விவாதங்கள், யுக்தி சார்ந்த செயல்பாடுகள் ஆகியவற்றைத் தொடர்ந்து இந்த மாற்றம் வந்துள்ளது என்று திரு அமித் ஷா கூறினார். 10-ஆண்டு காவல் திட்டத்தை செயல்படுத்த வேண்டும் என்றும் வருடாந்திர மதிப்பாய்வுகளை மேற்கொள்ள வேண்டும் என்றும் அவர் தெரிவித்தார்.
காவல்துறை நவீனமயமாக்கல், பயிற்சி, மாநில காவல்துறைகளுக்கு இடையேயான ஒருங்கிணைப்பு, மாநிலத்திற்கு வெளியே காவல்துறையினருக்கு இடையேயான ஒருங்கிணைப்பு மற்றும் தொழில்நுட்பத்தை உள்வாங்குதல் ஆகியவை மிகவும் முக்கியமானவை என்றார் அமைச்சர்.
தொடர்ந்து பேசிய அவர், நாடு முழுவதும் உள்ள போலீசார் ஒருவருக்கொருவர் ஒருங்கிணைந்து செயல்பட வேண்டும் என்றும் நாடு முழுவதும் உள்ள காவல்துறையினர் தரவுகளை ஒருங்கிணைக்க வேண்டும் என்றும் அவர் கேட்டுக்கொண்டார்.
குற்றவாளிகளைவிட காவல்துறை இரண்டு படிகள் முன்னால் இருக்க வேண்டும், இதற்காக அவர்கள் நவீனமயமாக்கப்பட்டு தொழில்நுட்ப ஆர்வம் கொண்டவர்களாக இருக்க வேண்டும் என்று கூறிய திரு அமித் ஷா, பிரதமர் திரு நரேந்திர மோடி தலைமையிலான அரசில் பயங்கரவாதத்திற்கு எதிராக கடுமையான நிலைப்பாடு எடுக்கப்பட்டுள்ளதாக கூறினார்.
அகில இந்திய காவல்துறை அறிவியல் மாநாடு மற்றும் தலைமை இயக்குநர்கள் மாநாடு போன்ற கூட்டங்கள் மூலம், மாநிலங்கள் தங்கள் பகுதியின் பிரச்சனைகளைப் பற்றி விவாதிக்கவும், ஒரே மாதிரியான கொள்கையை உருவாக்கவும் முடியும் என்று அவர் கூறினார்.
இந்தியா இன்று ஒரு பெரிய உலகளாவிய சக்தியாக உருவாகி வருகிறது என்றும் மத்திய உள்துறை மற்றும் கூட்டுறவு அமைச்சர் திரு அமித் ஷா கூறினார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleseDetail.aspx?PRID=1819080
அறிவியல் மற்றும் தொழில்நுட்பத்துறை
ரத்த குழாய்களிலிருந்து மூளைக்குச் செல்லும் ரத்தத்தின் போக்கை முறைப்படுத்தும் ஸ்டென்ட், இதயத்தின் அடைப்பை குணப்படுத்தும் கருவி: முதன்முறையாக இந்தியாவில் கண்டுபிடிக்கப்பட்டுள்ளன
மூளைக்கு ரத்தத்தை முறையாக செலுத்துவதற்கு பலூனிங் என்ற முறையின் வாயிலாக ரத்தக்குழாய்களை விரிவடையச் செய்வதில் ரத்தத்தின் போக்கை கட்டுப்படுத்தும் விதமாக முதன்முதலாக உள்நாட்டிலேயே தயாரிக்கப்பட்ட ஸ்டென்ட் கருவியையும், இதயத்தில் ஏற்பட்டுள்ள அடைப்பை குணப்படுத்துவதற்கான கருவியையும் இந்தியர்கள் விரைவில் பெறவிருக்கிறார்கள்.
இதயத்தில் ஏற்படும் அடைப்பை குணப்படுத்துவதற்கு தற்போது வெளிநாட்டுகளிலிருந்து கருவிகள் இறக்குமதி செய்யப்படுகின்றன. தற்போது உருவாக்கப்பட்டுள்ள இந்த புதிய ஸ்டென்ட் கருவியின் விலை இறக்குமதி செய்யப்படும் கருவிகளை விட மிகவும் குறைவானதாக இருக்கும். இதேபோல் ரத்தக்குழாய்களை விரிவடையச் செய்யும் போது ரத்தத்தின் போக்கை கட்டுப்படுத்துவதற்கான கருவி இந்தியாவில் இதுவரை தயாரிக்கப்படவில்லை.
இந்த நிலையில் இந்திய அரசின் அறிவியல் மற்றும் தொழில்நுட்பத் துறையின் கீழ் தன்னார்வ நிறுவனமாக இயங்கும் ஸ்ரீ சித்ரா திருநாள் மருத்துவ அறிவியல் மற்றும் தொழில்நுட்ப நிறுவனத்தின் மாணவர்கள், அறிவியல் மற்றும் தொழிலக ஆராய்ச்சி மன்றத்தின் தேசிய விண்வெளி ஆய்வகம் , பெங்களூருவுடன் இணைந்து தயாரித்த இரண்டு உயிரி மருத்துவ உட்பொருத்து கருவிகளுக்காக அந்த நிறுவனம் புனேவில் இயங்கும் பயோராட் மெடிசிஸ் என்ற நிறுவனத்துடன் தொழில்நுட்ப பரிமாற்ற ஒப்பந்தம் செய்து கொண்டுள்ளது.
தொழில்நுட்ப பரிமாற்ற ஒப்பந்தங்களில் சிஎஸ்ஐஆர்-என்ஏஎல் நிறுவனத்தின் இயக்குநர் டாக்டர் ஜிதேந்திர ஜே ஜாதவ் முன்னிலையில் ஸ்ரீ சித்ரா திருநாள் மருத்துவ அறிவியல் மற்றும் தொழில்நுட்ப நிறுவனத்தின் இயக்குநர் டாக்டர் கே ஜெயக்குமார், பயோராட் மெடிசிஸ் நிறுவனத்தின் மேலாண் இயக்குநர் திரு ஜிதேந்திர ஹெட்ஜ் ஆகியோர் தொழில்நுட்ப மாற்ற ஒப்பந்தங்களில் இந்த வார துவக்கத்தில் காணொலி வாயிலாக நடைபெற்ற கூட்டத்தில் கையெழுத்திட்டனர்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:https://www.pib.gov.in/PressReleasePage.aspx?PRID=1689298
------
(Visitor Counter : 122
பிரதமர் அலுவலகம்
ஆசிய விளையாட்டுப் போட்டியில் தனி நபர் குதிரையேற்றப் போட்டியில் வெண்கலப் பதக்கம் வென்றதற்காக அனுஷ் அகர்வாலாவுக்கு பிரதமர் வாழ்த்து
ஆசிய விளையாட்டுப் போட்டியில் தனி நபர் குதிரையேற்றப் போட்டியில் வெண்கலப் பதக்கம் வென்ற அனுஷ் அகர்வாலாவுக்கு பிரதமர் திரு நரேந்திர மோடி வாழ்த்து தெரிவித்துள்ளார்.
ஒரு எக்ஸ் பதிவில் பிரதமர் கூறியிருப்பதாவது ;
“ஆசிய விளையாட்டுப் போட்டியில் ஈக்வெஸ்ட்ரியன் டிரஸ்ஸேஜ் எனப்படும் தனிநபர் குதிரையேற்றப் போட்டியில் வெண்கலப் பதக்கத்தை வென்ற அனுஷ் அகர்வாலாவுக்கு வாழ்த்துக்கள். அவரது திறமையும் அர்ப்பணிப்பும் பாராட்டுக்குரியது. அவரது எதிர்கால முயற்சிகளுக்கு வாழ்த்துகள்.”
எஃகுத்துறை அமைச்சகம்
கனிமங்களின் விநியோகத்தை அதிகரிக்கவும், கோக்கிங் நிலக்கரி கிடைப்பதை உறுதி செய்யவும் அரசு எடுத்த நடவடிக்கைகள்
கனிமங்களின் விநியோகத்தை அதிகரிக்க மத்திய அரசு பல்வேறு நடவடிக்கைகளை எடுத்துள்ளது, இதில் மேம்பட்ட உற்பத்தியை உறுதி செய்வதற்காக சுரங்கம் மற்றும் கனிமக் கொள்கை சீர்திருத்தங்கள், காலாவதியான குத்தகைகளுடன் சுரங்கங்களை விரைவாக ஏலம் விடுதல் மற்றும் செயல்படுத்துதல், வணிகம் செய்வதை எளிதாக்குதல், அனைத்து செல்லுபடியாகும் உரிமைகள் மற்றும் ஒப்புதல்களை தடையின்றி மாற்றுதல், சுரங்க செயல்பாடு மற்றும் அனுப்புதல், சுரங்க குத்தகைகளை மாற்றுதல், உற்பத்தி செய்யப்படும் கனிமங்களில் 50% வரை விற்பனை செய்ய தனியார் சுரங்கங்களை அனுமதித்தல், ஆய்வு நடவடிக்கைகளை மேம்படுத்துதல் ஆகியவை அடங்கும்.
தேசிய எஃகு கொள்கை 2017இல் கணிக்கப்பட்டுள்ள உள்நாட்டு கோக்கிங் நிலக்கரி தேவையை பூர்த்தி செய்ய நிலக்கரி அமைச்சகம் மிஷன் கோக்கிங் நிலக்கரியை 2022ம் நிதியாண்டில் அறிமுகப்படுத்தியுள்ளது. கோக்கிங் நிலக்கரி இறக்குமதியைக் குறைக்க, எஃகுத் துறையால் கோக்கிங் நிலக்கரி கலப்பு தற்போது 10-12% லிருந்து 30-35% ஆக உயர்த்தப்படும். பிரதமரின் 'தற்சார்பு இந்தியா' திட்டத்தின் கீழ் நிலக்கரி அமைச்சகம் எடுத்துள்ள மாற்ற நடவடிக்கைகளால், உள்நாட்டு கச்சா கோக்கிங் நிலக்கரி உற்பத்தி 2030 ஆம் ஆண்டில் 140 மெட்ரிக் டன்னை எட்டும், இது சுமார் 48 மெட்ரிக் டன் பயன்படுத்தக்கூடிய கோக்கிங் நிலக்கரியை கழுவிய பின்னர் கிடைக்கும்.
மேலும், உள்நாட்டு உற்பத்தியை அதிகரிப்பது, உயிரி எரிபொருள்கள் மற்றும் புதுப்பிக்கத்தக்க எரிசக்திகளைப் பின்பற்றுவது, எரிசக்தி செயல்திறனை அதிகரிப்பது, சுத்திகரிப்பு செயல்முறைகளில் முன்னேற்றம் மற்றும் தேவை மாற்றீடு உள்ளிட்ட ஐந்து உத்திகளை பின்பற்றுவதன் மூலம் எல்.என்.ஜி உள்ளிட்ட ஹைட்ரோகார்பன்களின் இறக்குமதி சார்புநிலையைக் குறைப்பதற்கான செயல் திட்டத்தை அரசு தயாரித்துள்ளது.
உள்நாட்டு எஃகு தொழில்துறையின் தற்போதைய தேவை / நுகர்வை பூர்த்தி செய்ய நாட்டில் இரும்பு தாது மற்றும் கோக்கிங் அல்லாத நிலக்கரி போதுமான இருப்பு உள்ளது. இருப்பினும், ஒருங்கிணைந்த எஃகு உற்பத்தியாளர்களால் முதன்மையாகப் பயன்படுத்தப்படும் தேவையுடன் ஒப்பிடும்போது நாட்டில் உயர்தர நிலக்கரி / கோக்கிங் நிலக்கரி  விநியோகம் குறைவாக இருப்பதால் கோக்கிங் நிலக்கரி இறக்குமதி செய்யப்படுகிறது.
இத்தகவலை மத்திய உருக்கு துறை இணையமைச்சர் ஃபகன் சிங் குலஸ்தே மாநிலங்களவையில் கேள்வி ஒன்றுக்கு எழுத்துப்பூர்வமாக அளித்த பதிலில் தெரிவித்துள்ளார்.
ஆயுஷ்
“சூரிய வணக்கத்திற்கு பின் அறிவியல்” என்ற புத்தகத்தை ஆயுஷ் துறை இணையமைச்சர் டாக்டர் முன்ஞ்பாரா மகேந்திரபாய் வெளியிட்டார்
அகில இந்திய ஆயுர்வேத நிறுனத்தில் நடைபெற்ற நிகழ்ச்சியில் பிரபல யோகாசனங்கள் குறித்து ஆராய்ச்சி அடிப்படையில் சேகரிக்கப்பட்டு தொகுக்கப்பட்டுள்ள சூரிய வணத்திற்கு பின் அறிவியல் என்ற புத்தகத்தை மத்திய ஆயுஷ் மற்றும் குழந்தைகள், மகளிர் மேம்பாட்டுத்துறை இணையமைச்சர் டாக்டர் முன்ஞ்பாரா மகேந்திரபாய் வெளியிட்டார். இந்த நிகழ்ச்சியில் அகில ஆயுர்வேத நிறுவனத்தின் இயக்குனர் பேராசிரியர் தனுஜா மனோஜ் நேசரி மற்றும் ஆசிரியர்கள் உள்ளிட்டோர் கலந்துகொண்டனர்.
இந்நிகழ்ச்சியில் பேசிய டாக்டர் மகேந்திரபாய் அறிவியல் அடிப்படையில், இந்திய பாராம்பரியம் மற்றும் நடைமுறைகள் குறித்து எடுத்துரைக்க மேற்கொண்ட முயற்சிக்காகவும், கடின உழைப்புக்காகவும் ஆயுர்வேத நிறுவனத்தின் ஆசிரியர்கள் மற்றும் அறிஞர்களுக்கு வாழ்த்து தெரிவித்தார். நோய் எதிர்ப்பு சக்தி, சுற்றுச்சூழல், சுகாதாரம், சிகிச்சைச் சார்ந்த யோகா மற்றும் அடிப்படை புள்ளியியல் குறித்த அமர்வுகள் இந்தியாவில் ஆயுர்வேதப்படிப்புகளின் நிலையை மேம்படுத்தும் என்று அவர் குறிப்பிட்டார்.
மேலும் விவரங்களுக்கு இந்த ஆங்கில செய்திக்குறிப்பைக் காணலாம்: https://pib.gov.in/PressReleasePage.aspx?PRID=1855236